Іван Макаравіч

«Іван Макаравіч» — мастацкі фільм, кінааповесць рэжысёра Ігара Дабралюбава. Знята на кінастудыі «Беларусьфільм». Сцэнарый: В. Саўчанка. Аператар Дзмітрый Зайцаў. На экраны фільм выйшаў 18 лістапада 1968 года.

 Акцёры 
Віктар Махонін, Ірына Бразгоўка, Тамара Логінава, Аркадзь Трусаў

 Сюжэт 
У звычайным беларускім гарадку жыве просты хлопчык Ваня — жыве, як астатнія яго аднагодкі. Пачынаецца Вялікая айчынная вайна. 13-гадовы хлопчык Іван губляе ўсіх блізкіх. Бацька пайшоў на фронт, маці загінула пры бамбёжцы. Івану даводзіцца выжываць, спадзеючыся толькі на свае сілы. Ён эвакуіруецца за Урал, уладкоўваецца на завод і нават знаходзіць магчымасць дапамагчы незнаёмым людзям.

 Узнагароды 
 Гран-пры «Срэбраная Мінерва» «за высокае выканальніцкае майстэрства акцёраў і выдатнае тэхнічнае вырашэнне фільма, што надало яму асаблівую выразнасць» на 22-м МКФ дзіцячых фільмаў у Венецыі (Італія, 1970)
 Спецыяльны прыз і дыплом 1-й ступені за лепшы фільм для дзяцей і юнацтва на 10 КФ рэспублік Прыбалтыкі, Беларусі і Малдавіі (Мінск, 1969)

 Літаратура 
 Игорь Авдеев, Лариса Зайцева Все белорусские фильмы : каталог-справочник. Игровое кино (1926—1970). — Минск: Беларуская навука, 2001. — Т. 1. — 240 с. — ISBN 985-08-0023-2

Катэгорыя:Фільмы студыі «Беларусьфільм»